ming030890/wiki-yue-high-quality huggingface dataset:
小港橋

小港橋（粵拼：siu2 gong2 kiu4），又叫雲桂橋（wan4 gwai3 kiu4）、鴨知橋（aap3 zi1 kiu4）、尚書橋（soeng6 syu1 kiu4），架喺廣州河南馬涌上高，北連小港，南接瑤頭，同南邊嘅石馬崗組成瑤溪二十四景嘅「石馬帆影」。道橋而家喺海珠區曉港公園入面。1993年，被定為廣州市文物保護單位。

歷史
小港橋初頭係木橋。明朝萬曆十年（1582年），禮部尚書何維柏改成石橋。小港橋頭起一石牌坊，刻「雲桂發祥」，所以亦叫「雲桂橋」。清朝康熙十七年（1678年），小港橋同是岸寺一齊復修。嘉慶八年（1803年），小港村父老鄉親同龍溪潘有度倡議重修小港橋。宣統三年（1911年），又試重修。

形制
小港橋係三孔石樑橋，用花崗岩砌成。長34.86米，橋面闊3.4米，兩邊石級有38級，橋面兩邊棟石橋欄，有8碌望柱。橋墩砌分水尖。橋中間個窿上高兩邊石樑刻住「雲桂」兩隻字。造型古雅精巧。
小淵惠三

小淵惠三（日文：小渕 恵三，1937年6月25號—2000年5月14號），係第84任日本內閣總理大臣（1998年7月至2000年4月）兼前日本自由民主黨領袖。
小洲便橋

小洲便橋（粵拼：siu2 zau1 bin6 kiu4）係中國廣東廣州地區，連接海珠區東南角嘅小洲同番禺區嘅大學城嘅橋樑，2003年起好。

長度
橋長大概325米，闊10.9米，橋面雙向2車道。

史
初期未有呢條橋時，小谷圍當地居民出入海珠區時必須要坐船先至到。直到2003年，廣州市人民政府話要開發大學城，先至搞咗呢條橋方便街坊出入海珠區同番禺小谷圍，結果條橋喺嗰年起好咗。
直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患。當年1月8號，海珠區人民政府將呢條橋臨時封閉咗23日嚟搞全面評估，話條橋好崖广，要拆咗佢先得。檢測結果重喺當年3月21號上交咗俾廣州建委，重批准話拆咗條橋，而拆除工作重要同番禺區人民政府、廣州大學城方傾下先至得，計劃喺同年7月拆咗條橋。
2013年7月7號，喺大學城嘅華師、華農同廣工讀書啲學生同騎行發燒友喺條橋附近搞行為藝術嚟抗議，話反對拆小洲便橋。由於建設部門考慮到原嚟嘅規劃冇講到海珠區東南角嘅小洲到大學城西南地區搞條橋出嚟，加上整條橋會影響航道，聽咗大學城啲街坊同讀書啲學生意見之後，决定喺小洲便橋隔籬起條新橋，但最後一直冇下文。後嚟政府為咗慳錢同縮短工期，重解決小洲村同大學城啲街坊、學生啲出行問題，建設單位經過綜合海事同港務等單位意見，最後向市政府改變計劃，將小洲便橋搞維修加固。
2014年2月28號夜半時分開始，條橋正式封閉搞大修，直到2014年8月21號重新開放。
小洲村

小洲村（粵拼：siu2 zau1 cyun1），亦叫瀛洲（jing4 zau1），喺廣州市海珠區東南面，三面環水，北接土華村，西臨西江涌，東臨細涌，有四百一十七萬方咁大。元朝邱、黃、梁、饒、林、鍾六姓開村，後來簡姓遷入成咗大姓。清朝係番禺縣彬社二十四鄉之一。二十世紀中期，吞併隔籬嘅西江村，小洲村面積擴大。2001年，成為廣東省生態示範村。

街約分佈
主街：西成大街、西浦大街、西園大街、中華大街、細橋大街、林坑大街、倚山大街、新南大街、新路大街、高橋大街、東源大街、東道大街、東慶大街、蓮塘大街、登瀛大街、拱北大街、南勝大街、塘邊大街、低洲大街、較水環大街。
里巷：安定里、源盛里、聖德里、洪聖里、林巷、社巷、洪福巷、暘谷巷。

古蹟
神廟
玉虛宮：即北帝廟，喺拱北大街。
三帝廟：喺登瀛四巷，清道光廿三年（1843年）起好，光緒五年（1879年）重修。兩進兩廊一天井磚木石建構，面闊6.05m，總進深15.9m，座西北向東南。
簡佛祖廟：喺登瀛四巷，民國元年（1912年）起好，係座西北向東南嘅前亭後廟建築，祭祀番禺屏山簡氏先祖。
天后宮：喺東渡大街，幾時起好無從考證，清乾隆、同治年間重修。
洪聖廟：喺洪聖里。
祠堂
其他
小洲村牆：喺登瀛外街1號到登瀛新街一巷11號。皇清咸豐年間，小洲村起牆自衛。牆係用青磚砌嘅，成面牆有六十米咁長，三米咁高，廿七公分咁厚。牆上面有好多個長方形嘅窿，離個地兩米幾高，兩個窿之間距離兩米，呢啲窿愛來觀察形勢，又可以塞支槍落去打。牆有大門行入登瀛大街，道門用花崗石同青磚砌。
瀛洲八景：中華民國十三年（1924年），小洲評出過「八景」（翰橋夜月、西溪垂釣、孖涌賞荔、崩川煙雨、古渡歸帆、松徑觀魚、古市榕蔭、華臺奇石）。
三鄉鄉約：西江、土華、小洲三鄉鄉約。
民居群：有青磚花石基嘅清朝民居一百一十五座。有三間蠔殼屋，分別喺西園三巷9號、社巷24號同南洲大街。
小洲古橋：現存五條（細橋、石橋、翰墨橋、娘媽橋、大巷橋）。
古碼頭：有登瀛古埗、牌坊碼頭。
簡氏始祖墓：喺財寶崗。
民國十九年廣州市界碑：喺牌坊碼頭。
小洲禮堂：蘇聯式禮堂，1959年起好。長52.6m，闊22.5m，兩層樓高。前邊有3級臺階上地坪，外墻土黃色，正墻正門二樓上邊有好大粒紅嘅灰塑五角星，落邊寫「廣州郊區新滘公社小洲人民禮堂」，禮堂中間掛「高舉毛澤東思想偉大紅旗奮勇前進」標語。雖然禮堂出面維持咗前蘇聯嘅公共建築特色，但入面係典型嘅中國南方磚木架構。
明朝古井
府第：簡叔琳進士第、司馬第
你是我的後援會

《你是我的後援會》（英文：Power of Friendship，粵文直譯：你係我嘅後援會）係香港MakerVille製作嘅訪談節目，2022年9月19號到10月7號逢禮拜一到五22:30－23:00喺香港電視娛樂ViuTV播。節目會請唔同嘉賓（包括藝人同素人）同佢哋嘅一位老友一齊分享佢哋之間嘅共同回憶同經歷。
你的凝望

《你的凝望》係香港歌手譚詠麟發行第2張國語專輯。
你是我的唯一

《你是我的唯一》係2009年台灣公共電視台播嘅迷你連續劇，共七集。
你永遠不知道

《你永遠不知道》係由樓南蔚作詞，李王若涵作曲，喺2017年2月18號《歌手2017》第五期節目林志炫以全新未發佈嘅單曲第一次演唱。

簡介
呢隻歌係《我是歌手》開播五季以嚟第一次出現全新未發佈嘅單曲；同集都有譚晶未發佈嘅《賽里木湖的月光》喺舞台演唱。《你永遠不知道》係林志炫回歸《我是歌手》第一場嘅競演選曲，佢揀喺首演唱呢隻歌顧名思義係想話畀大家聽佢呢季嘅選曲態度係大家都估唔到。喺咁樣嘅選曲取態下，佢都想歌迷朋友包容佢，畀佢繼續喺音樂世界入面繼續放飛自我，繼續「為樂瘋狂、因樂不凡」。
呢隻歌係講緊好多世間男女喺愛情嘅路上，總有過去，總有無奈，總有遺憾，總有想念，當嗰個忘記唔到嘅人喺某個幽暗嘅時刻浮喺心頭，當嗰個再壓抑唔住嘅思念就要衝口而出，嗰種唔可以唔嚥下嘅酸楚，而林志炫就想幫嗰啲有緣無份嘅情人唱出。首歌風格可以分做兩部分，第一部分似古典跨界或台灣90年代嘅西洋輕音樂風格嘅翻唱歌，而第二部分嘅副歌似香港80年代嘅日文翻唱歌。
林志炫喺表演嗰晚，佢著咗風衣、西褲、黑皮鞋，好有復古紳士嘅感覺。作曲人李王若涵都專程飛到長沙嚟幫佢做現場鋼琴演奏家。佢喺嗰晚攞到觀眾票選第四名。

背景
呢隻新歌係林志炫用咗三年去錄十隻「One Take」新歌嘅其中一首。佢喺2016年11月5號嘅台北小巨蛋演唱會上以「One Take」（一次過）嘅方式錄完。佢首次公開演唱喺湖南衛視《歌手》，代表佢對呢個節目嘅深厚感情。
你是這樣的人

《你是這樣的人》係由宋小明填詞，三寶作曲，劉歡演唱。
你的一生我只借一晚

《你的一生我只借一晚》係由木木同洛兵填詞，洛兵作曲，吳遙演唱。
利西昌斯克

利西昌斯克（Лисича́нськ）係烏克蘭盧甘斯克州一座城，人口10萬，同另一座城北頓涅茨克隔河相對。
2022年俄羅斯入侵烏克蘭，利西昌斯克係烏克蘭最後一座控制住嘅烏克蘭東部大城，7月2號失守撤退。
利蘭獅子

利蘭獅子係英國利蘭出嘅一款前置引擎單層巴士底盤，1925年亮相，係利蘭頭幾款專門作巴士用途嘅車款之一。佢係歷嚟四款被命名為「獅子型」嘅利蘭巴士之中嘅第一款。

LSC系列
1920年代中，英國開始出現採用降低咗車陣嘅車型。有別於直身車陣、同貨車共用嘅舊設計，兩條車軸之間嘅大陣整得低咗，令車廂地台可以整低啲。利蘭獅子型底盤採用咗呢種底盤設計，司機位擺喺引擎右邊。汽油引擎係四汽缸設計，波箱係滑動嚙合式。佢一開始就已經用充氣車胎，同埋有得揀尾輪或者四輪制動，投產後冇耐四輪制動成為標準。
最初推出嘅利蘭獅子型可以配25呎長車身，軸距14呎半，車型代號LSC1（C係解淨載重3噸），亦曾經好短時間被稱為PLSC1（P係解載客用）。1927年，利蘭推出軸距加長到16呎5吋嘅獅子型，可以配27呎半長車身，車型代號LSC3（曾經好短時間被稱為PLSC3）。
獅子型LSC系列係利蘭同期五款巴士底盤之中，銷路比較好嘅一款，喺四年間出咗成三千幾架。

Leopard
喺獅子型LSC1推出嗰時，利蘭亦推出設計同獅子型相近，但軸距長過獅子型LSC1、載客量亦高啲嘅Leopard。型號初時訂為LSG（G係解淨載重4噸），最後被訂為PLSC2。Leopard淨係出咗兩架，喺1926年帶住利蘭車身賣咗去利物浦。

LT系列
1929年，利蘭修改咗獅子型嘅設計，成為新嘅LT系列。佢採用咗同利蘭Tiger相近嘅設計佈局，包括引擎波箱改成互相緊貼，傳動軸同埋尾軸嘅尾牙都安排喺底盤嘅偏左位置等等。最初生產嘅版本代號係LT1（軸距16呎7吋），1930年改良成LT2（軸距改短到同Tiger TS3一樣係16呎半），到1931年再改良成LT3（軸距同Tiger TS1一樣係17呎半），雖然三者軸距唔同，但車身全長都係27呎半。另外喺1932年，利蘭亦出過少量嘅獅子型LT4，主要畀愛爾蘭用。
同樣喺1932年，獅子型發展到LT5。佢條驅動軸入面條傳動軸由半浮動式改成全浮動式，傳動軸唔使再承受車身重量。真空輔助制動由單一伺服摩打改成分開三個，頭軸避震系統同LT3嘅前後反轉。
1933年，利蘭獅子型LT5A推出，佢嘅引擎室同埋散熱水箱設計唔同咗，下層車廂空間亦因而增加。佢亦可以選配柴油引擎，傳統波箱以外亦可以揀「扭力轉換器」，裝咗「扭力轉換器」嘅LT5A，車型代號係LT5Ac。LT5A嘅變種喺1934年出現，包括引擎室有預留空間改配六汽缸引擎嘅LT5B（有啲直頭係原裝配六汽缸引擎）；同埋底盤比LT5A強化少少、主要畀愛爾蘭用嘅LT6。
1935年，獅子型嘅煞車系統再經過改良，軸距17呎7吋，成為LT7/LT7c。到1937年再喺全長維持27呎半之下，將軸距稍為加長到17呎8吋半，成為LT8。1938年，利蘭再次生產引擎室有預留空間改配六汽缸引擎嘅獅子型，即係LT9/LT9c，同LT8型同時發售。

停產
第二次世界大戰爆發後，利蘭獅子型喺1940年停產。
利蘭喺1940年出過一架擁有獅子型咁輕量，但改用六汽缸引擎嘅LS1型。二戰後，戰後版利蘭Tiger取代咗原本獅子型同埋戰前版Tiger嘅位置。
利記集團

利記集團有限公司（簡稱利記，港交所：00637），係香港同埋亞洲區最大嘅有色金屬供應商，2006年10月4號喺香港交易所主板掛牌。公司喺1947年由陳澤康創立，現任主席係佢個孫仔陳伯中。
此外，陳澤康曾孫女陳婉珊（「八面通」、「青工精神」馬主團體成員）、曾孫陳稼晉（「青工精神」、「極速俠」馬主團體成員）唔止係呢間公司嘅董事局成員，亦曾經攞過香港青年工業家獎。
利載拿

利載拿（英文：Regina）係加拿大沙斯卡寸旺首府，大約住咗22萬人。
利豐

利豐有限公司（Li & Fung Limited，港交所前編號：0494）係間香港交易所上市嘅綜合企業公司。主要生意有消費產品出口貿易，消費產品包括成衣、時尚飾物、玩具同遊戲、運動用品、傢具、手工藝品、鞋類同餐具。公司嚮百慕達註冊，主席為馮國經，董事總經理馮國綸。全球伙計有兩萬幾人。
利豐集團及部分附屬公司總部設於長沙灣道888號利豐大廈。
利豐自2000年8月被納入為恒生指數成份股，至2017年3月被剔出。2020年3月，公司市值一度跌至得返37億。同月20號，利豐宣佈以150%溢價將公司私有化。

旗下上市業務
利亞零售有限公司（港交所：0831），經營零售業務；
利邦控股有限公司（港交所：0891），大中華區的領先高級至奢華男仕服裝零售商之一。

非上市業務
利和經銷集團有限公司（港交所前編號：2387），經銷批發；
Branded Lifestyle，經營時裝零售業務；
利童反斗城（亞洲）有限公司，經營連鎖玩具店玩具反斗城。
利賓納

利賓納（Ribena）係葛蘭素史克旗下嘅一種嘢飲，成份主要係黑加侖子果汁、蔗糖水、檸檬酸、山梨酸鉀咁。
響香港嘅茶餐廳，有人會加檸檬片飲利賓納，叫「凍檸賓」。
利賓納包裝招紙寫明，佢唔好畀1歲以下嘅孲𤘅子飲。
利辛

利辛係中國安徽亳州一個縣，總面積1950平方公里，人口139萬。
小松宮

小松宮（日文：こまつのみやKomatsu no miya），係日本一個曾經存在嘅宮家，由邦家親王第八個仔彰仁親王響1881年成立。1903年，彰仁親王死之後，因為冇仔女，所以由能久親王第四個仔輝久王響1910年降做華族，另外起小松侯爵家以繼承小松宮。

歷史
彰仁親王原先係仁孝天皇個契仔，響1848年正式繼承仁和寺同埋出家，改名叫純仁。1867年彰仁返翻嚟皇室，而當時畀佢個宮號係東伏見宮。後嚟彰仁親王響明治維新期間表現好好，多次成功鎮壓叛亂，獲得明治天皇嘅讚賞，明治天皇為咗表揚彰仁，所以響1881年決定另起小松宮畀彰仁。
1903年，彰仁親王病得好嚴重，但係佢並冇諗住將小松宮傳畀契仔依仁親王，反而想傳畀細佬能久親王四仔輝久，彰仁仲話輝久好得意。所以一早響1886年，依仁親王就正式繼承東伏見宮。響1903年2月，彰仁過身。本身彰仁個遺孀賴子係想認輝久做契仔，從而完成老公在生時個願望，令輝久繼承小松宮，但係最後皇室唔同意，結果小松宮絕家。
但係響七年之後，皇室又批准輝久降做華族，另外起小松侯爵家去繼承小松宮。
小松侯爵家現任當主係小松揮世久。
小松史法

小松史法 ，係日本嘅一個男配音員。

配音作品一覽
呢個表唔完整，歡迎加料。
小松奈生子

小松奈生子 ，係日本嘅一個女藝人同埋配音員。
小松崎保

小松崎保（1970年7月10號—）係日本足球員，司職後衞，效力過川崎前鋒，札幌岡薩多，及橫濱FC。
小松原學

小松原學（1981年4月2號—）係日本足球員，司職前鋒，效力過湘南比馬，及甲府風林。
小松塁

小松塁（1983年8月29號—）係日本足球員，司職前鋒，效力北九州向日葵。
小松憲太

小松憲太（1988年1月19號—）係日本足球員，司職中場，效力過松本山雅。
太陽時間

太陽時間即係一處地方跟太陽望上天喺乜位來定義嘅時間，最基本單位係日。視太陽時就真係每日太陽上到個天最高位嗰剎那叫做正午，但噉做會每日有長有短，所以去到有鐘錶嘅年代，就有咗平太陽時，個鐘均速行，拉勻一年每日正午同太陽最高點盡量接近就算。
太陽守

太陽守，恆星之一，星官之一，歸紫微垣。星官得一恆星。然而，儀象考成又添一粒。
見於晉書天文志。
太陽守一星、在相西、大將大臣之象也、主戒不虞、設武備。
太陽守之星，西洋星座而言，歸大熊座，大熊座χ星。光等三等七二。

儀象考成
儀象考成添一星，叫太陽守增一。
星官分野
太陽島樂園

自從太陽島樂園開業之後，由於出面啲遊樂場競爭太激烈，搞到間嘢一直喺度搞蝕本生意。從1985～1995年間，入園人數一直喺400萬人次以下，最旺嗰次得58萬人次、加上設備太舊又冇及時翻新，甚至管理搞出好多大頭佛，最後喺2002年因冇辦法適應出面啲市場競爭而執笠。
太陽最紅，毛主席最親

《太陽最紅，毛主席最親》係一首歌頌已故中共領導人毛澤東嘅歌。

創作背景
1976年9月9號，毛澤東過世。付林寫咗《太陽最紅，毛主席最親》呢隻歌嘅歌詞，然後將歌詞交畀作曲人王錫仁。
太陽油

太陽油，又叫防曬霜，係防止皮膚受太陽光嘅紫外線曬傷嘅護膚品，通常喺戶外活動用。
太陽星雲

太陽星雲（英文：Solar Nebula）係種星雲假說，指太陽系形成初期嘅分子雲，之後逐漸形成恆星（太陽）同各行星。
尋秦記

《尋秦記》（A Step into the Past）係香港電視廣播有限公司古裝劇集，由古天樂、江華、林峯、宣萱、郭羨妮、滕麗名、雪兒、李子雄、姚瑩瑩、郭鋒、蓋鳴暉、雪梨主演，監製莊偉建。呢套劇喺2001年10月15號首播，一共40集。
尋根女團

《尋根女團》（Joy Ride）係套2023年嘅美國喜劇電影，由林愛黛執導，艾絲莉朴、史蒂芬妮許、舒莉哥拿、莎賓娜吳主演。
尋覓原味

《尋覓原味》（The Authentic Tastes of Colonial Cities），係香港電視娛樂製作嘅飲食節目，2017年4月8號到7月22號逢禮拜六21:30-22:00喺ViuTV播，由盧覓雪主持。節目會每個地方獨特嘅食材同烹調方法，包括香港、澳門、馬來西亞同台灣。
尋羊冒險記

《尋羊冒險記》（《羊をめぐる冒険》） 係村上春樹第三本長篇小說，1982年發表，香港臺灣出版嘅繁體本係賴明珠翻譯嘅，而中國大陸出版嘅簡體本係林少華翻譯。
尋鄔

尋鄔係中國江西贛州一個縣，總面積2311平方公里，人口30萬。
尋閣勸

尋閣勸（粵音：cam4 gok3 hyun3），係南詔嘅第七代「詔」（王或者首領噉解）。佢係異牟尋個仔、勸龍晟老竇，喺808年─809年在位，諡號係孝惠王'。
對不起 標籤你

《對不起 標籤你》（Tagger），原名《Tagger咩玩法》，係香港電視娛樂製作嘅真人騷節目，用遊戲實況形式，希望用以假亂真嘅身分，打破觀眾對某類人牢不可破嘅既定印象。
節目有兩輯：第一輯由2016年8月20號到9月18號逢禮拜六同日22:30-23:30喺ViuTV播，主持係Donald、少爺占，嘉賓「Tagger」有李敏、李蔓瑩、英健朗、強尼、陳禮賢，旁白係陳炳銓；第二輯《對不起 標籤你II》由2019年7月15號到8月9號逢禮拜一到五23:00-23:30播。主持係火火、強尼，嘉賓「Tagger」有許妤茵、何詠堤、曾贊學、劉兆豐、陳頌堯、陳康琪，旁白係陳炳銓。
尋甸

尋甸係中國雲南昆明一個回族彝族自治縣，喺雲南中部偏東北，總面積3699平方公里，人口50萬。
尋醉蘇格蘭

《尋醉蘇格蘭》（英文：The Drunken Scotland）係香港無綫電視遊埠節目，由2024年6月25號到7月12號逢禮拜一、二、四、五20:30到21:00喺TVB Plus播出。節目由伍倩彤同李爾晨主持，周沅非監製。主持去英國蘇格蘭品嚐唔同威士忌。

節目調動
2024年7月1號：由於直播《賽馬直擊》，所以停播一次。
2024年7月4號：由於直播《賽馬直擊》，而7月3號唔使直播《賽馬直擊》，所以改喺7月3號同一時段播。
利維布拉格

利維布拉格（英文：VK Lvi Praha）係捷克布拉格嘅職業排球球會，依家打緊捷克排球超級聯賽。
利維夫省

） 係波蘭第二共和國嘅一個省。 根據德蘇互不侵犯條約，喺1939年9月利維夫省嘅西部俾德軍佔領咗，而東部就俾蘇聯紅軍佔領咗。直到1944年8月，波蘭既地下管理都仲存在。二戰完咗之後，利維夫省嘅西面還咗俾波蘭，而普熱梅希爾以東嘅地方包括首府羅沃，都因為史太林喺德黑蘭會議堅持喺二戰之效繼續佔領波蘭東部嘅緣故，而割讓咗畀烏克蘭蘇維埃社會主義共和國。.

人口
利維夫省最大同最重要嘅城市係羅沃（而家屬於烏克蘭利維夫州利維夫）。利維夫省總共有27個縣、58個市鎮同埋252個村。喺1921年利維夫省有278萬9千人口。喺1931年，利維夫省嘅人口升到3百12萬人，而利維夫省都成為咗1931年波蘭人口最多嘅省，嗰年利維夫省嘅人口密度係每平方公里110人。 利維夫州係個多種族嘅地方，利維夫州嘅主要民族波蘭族佔咗總人口57%（波蘭族主要分佈喺呢個就嘅西面）、烏克蘭族（主要分佈喺呢個州嘅東面同埋東南面）佔咗總人口嘅33%、同埋猶太人（主要分佈喺市鎮）佔咗總人口嘅7%。利維夫省都有好多個少數民族包括亞美尼亞人同德意志人。喺1931年，利維夫省嘅識字率係23.1%，同成個波蘭嘅平均水平差唔多，而嗰陣利維夫省嘅識字率都係波蘭前東部領土裏面最低嘅.

位置同面積
利維夫省嘅面積28,402平方公里（10,966平方英里）。佢喺波蘭南部，南面係捷克斯洛伐克、西面係格勒古夫省、北面係盧布林省同埋東面係烏利伍省、薩尼石窩省 同埋塔爾諾波爾省。利維夫省嘅北面屬於丘陵地帶同埋南面係多山嘅地方。根據1937年1月嘅數據，森林總共佔咗利維夫省土地嘅23.3%高過嗰年成個波蘭嘅森林佔比（嗰年森林淨係佔咗波蘭土地嘅22.2%。

城市同縣
羅沃係利維夫省嘅首府，都係利維夫省最大嘅城市，喺1939年羅沃有三百一十百萬人口。羅沃都係波蘭東南面最大嘅城市同埋波蘭第三大城市I（排喺華沙同胡芝之後）。呢個省仲有好多個好重要嘅中心分別係， 普熱梅希爾 (喺1931年有51,000人口)、 鮑里斯拉夫 (.41,500人口)、 德羅霍貝奇 (32,300人口)、 熱舒夫 ( 27,000人口)、雅羅斯華夫 (22,200人口)、森堡 (22,000人口)、 沙洛 (14,300人口)同埋 Gródek Jagielloński (12,900人口).

利維夫省嘅縣
1938年利維夫省嘅行政區劃。

鐵路同產業
戰間期嗰陣嘅波蘭俾非正式咁分咗兩個部分，波蘭「A」代表發展得比較好，而波蘭“B''就代表發展得冇咁好。啱啱好利維夫省就喺呢兩個區域嘅邊界。利維夫省嘅羅沃市同埋南部地區嘅Boryslaw同Drohobycz都係有好多石油嘅地方。[未記出處或冇根據][<span title="This claim needs references to reliable sources. (May 2016)">citation needed</span>]
波蘭語言分佈(根據1931年波蘭人口普查)

1939年9月之後
根據德蘇互不侵犯條約，喺德國同蘇聯入侵咗波蘭之後，利維夫省嘅西面俾德國佔領咗，而東面就俾蘇聯佔領咗。利維夫省嘅西面俾德軍佔領咗之後，被併入咗波蘭總督府；而蘇聯佔領咗呢個省嘅東面之後， 呢個省嘅東面（包括羅沃）就成為咗烏克蘭蘇維埃社會主義共和國嘅一部分。喺1941年7月之後，利維夫省嘅東部俾德國佔領咗，之後德國將佔領咗嘅東面劃入咗波蘭總督府；直到1944年8月，波蘭嘅地下抵抗組織都仲存在。而家波蘭嘅東部邊境喺1945年確立咗，之後利維夫省嘅西面成為咗熱舒夫省嘅一部分；喺1999年之後，所有前利維夫省西面嘅土地都成為咗喀爾巴阡山省嘅一部分。
而前利維夫省嘅土地，而家就成為咗烏克蘭嘅利維夫州。
利維·維谷斯基

利維·維谷斯基係一個俄羅斯帝國、蘇聯哲學家、心理學家、教育學家、非虛構文學作家、大學教員、人類學家。
利維·蘭斯洛·戈達

利維·蘭斯洛·戈達（Neville Lancelot Goddard，1905年2月19號—1972年10月1號），中國大陸譯內維爾·蘭斯洛特·戈達德，係巴巴多斯嘅新紀元思想作家兼神秘主義者，後來入籍美國。佢專門寫關於聖經嘅神秘主義，被認為係吸引力法則嘅先驅之一。

早期生活
戈達喺1905年2月19號喺巴巴多斯出世。佢阿爸係約瑟夫·約拿旦·戈達，阿媽係威廉米娜·戈達。1922年左右，佢隻身移民到紐約市，最初喺嗰度以舞蹈表演為生。
1931年，佢遇到一位名叫阿卜杜拉嘅埃塞俄比亞拉比。喺佢嘅指引下，戈達開始學習喀巴拉同其他聖經神秘主義學說。喺第二次世界大戰時，佢喺美軍中服役，滿足咗入籍條件，於是加入美國籍。

職業生涯
喺成為全職講師之前，戈達主要係一個專業舞蹈員，某程度上亦係一個演員。佢喺《意識乃唯一現實》中提到：「十年嚟，我一直係一個舞者，喺百老滙、舞台、同夜總會等等表演，又曾經去歐洲巡迴演出。」1950年代初，佢先開始喺紐約市市政廳講授宗教主題。 1954年，據報導，佢正籌備一個「形而上學嘅影視節目」，但唔清楚該項目係咪成功。

觀點
戈達覺得聖經係一本人類心理學嘅寓言書，而唔係歷史事件嘅記錄。換句話講，我哋應該將聖經當係一本開發潛能嘅指南。所以，戈達唔信有一個外在嘅、會回應禱告嘅上帝，而係相信「你就係造物主。」
戈達嘅思想通常會被歸類為唯心論、非二元論同吠檀多不二論。佢經常話「每個人都係你內心嘅投射」，意指世間所有人都係上帝，都係上帝嘅延伸。戈達認為，通過認知呢個「真相」，每個人只要喺心中抱持「願已成真」之感覺，就能創造理想嘅現實。因此，呢個諗法被稱為「抱持法則」。
戈達亦相信死亡只係一種錯覺。佢認為，人死之後，將會再次「復活」於同樣嘅生命裏面，直到佢哋證悟，同上帝合而為一。佢將呢種思想稱之為「神嘅應許」，類似於尼采「永恆輪迴」嘅概念。
幾個對戈達有深遠影響嘅作家包括：英國詩人威廉·布萊克，同埋法國心理學家埃彌·古爾。

影響
人類學家卡洛斯·卡斯塔尼達嘅前妻兼傳記作者瑪格麗特·潤揚·卡斯塔尼達對戈達嘅思想好有興趣，並經常向卡洛斯介紹戈達嘅作品。
2006年全球暢銷書《秘密》作者朗達·拜恩，同另一位作者偉恩·戴爾，都深受戈達嘅影響。

死亡
戈達於1972年10月1號去世，享年67歲，死因係腦動脈腫瘤。喺去世之前，佢喺洛杉磯大約住咗20年。
佢嘅遺體依家埋葬咗喺巴巴多斯聖米迦勒嘅西伯里公墓。
利維亞

利維亞（西班牙文：Llívia）係西班牙加泰隆尼亞自治區一座城，畀法國東比利牛斯包住嘅係飛地，住2千人。
公鐵車

，全稱公路鐵路兩用車，泛指又可以行公路又可以行鐵路嘅車。目前嘅公鐵車主要有兩大類：由普通汽車改裝而成嘅公鐵車同埋特別設計嘅公鐵車。

圖片
由福特「遊騎兵」皮卡車改裝而成嘅公鐵車。
奧地利蘭迪克－湛斯車站義勇消防隊嘅斯泰亞18S28公鐵消防車。
德國聯邦鐵路喺1950到1970年代運營過由小客車改裝而成嘅公鐵客車（Schienen-Straßen-Omnibus）。
加裝喺道奇「達高他」皮卡車下面嘅軌道轆。

搭載升降臺嘅奔馳公鐵卡車。
慕尼黑電車系統嘅特種公鐵車，可以用來調度電車，或者將出軌嘅電車拉返上軌道。
比利時UCA工廠生產嘅UCA-TRAC B16調度用公鐵機車。
意大利Zephir工廠生產嘅Zephir LOK調度用公鐵機車。
公路片

公路片（英文：Road Movie，粵拼：gung1 lou6 pin3*2），又叫公路電影，係電影題材嘅一種。特色係個古仔發生喺公路或者路上面，戲裏面主角往往為一啲原因而要開始一個旅程，一般都會涉及車，個古仔隨著旅程而進展。

公路片
1. 譯名基於香港嘅譯名，請補上其他地方嘅譯名。
公里每小時

公里每小時（km/h）係速度單位，代表每個鐘頭行咗幾多公里。佢係世界上最常用嘅速度單位。
公開密匙密碼

相比之下，公開密匙密碼就係傳訊人同收訊人各自噉有條密匙，加密用嘅密匙同解密用嘅密匙唔同樣。
公開密匙密碼（public-key cryptography），又叫不對稱密匙密碼（asymmetric-key cryptography），係喺 1976 年誕生嘅一種密碼體制。同對稱密匙密碼唔同，公開密匙密碼會將密匙分做公開（public）同私人（private）兩組，當中前者會攞去周圍派俾啲用家（例如係一間企業啲客），後者淨係得控制個系統嗰一方（例如間企業啲高層）會知。
公路單車

公路單車（Racing bicycle）又叫賽車單車，係為公路單車賽而設計嘅單車，需要跟住國際單車聯盟嘅規範。
公路里程碑

兩種公路里程碑。左邊係千米牌，右邊係百米樁。
公路里程碑
，又叫公路里程牌，係用嚟計指定嘅道路距離同埋標誌地點位，多數喺道路兩邊出現，亦有時喺道路一邊出現。
公路里程碑分為千米牌同百米樁、50米樁三種。其中百米樁喺每隔1hm出現一次；而千米牌喺每隔1km出現一次；而50米樁喺每兩嚿百米樁或百米樁同千米牌之間嗰50m範圍出現。亦有國家或地段為咗分清楚係乜路段而用唔同顏色字或牌嚟表示道路標記，重有部分地區一到唔同城市，用唔同印刷方式或字體嚟表示所在地段嘅道路標記。
一般嚟講，千米牌寫「0」字嘅地方表示指定級別嘅道路起點，部份路段嘅千米牌寫住「終點」兩個字一般都係表示指定級別嘅道路終點。而50米樁一般有「H」字響度。
公轉

公轉（英文：Orbital revolution）係一個物體以另一個物體為中心，沿住一定軌道所作出嘅轉動；沿住嘅軌道可以係圓形、橢圓形、雙曲線或者拋物線。喺天文學上，一般用嚟形容行星、彗星等星體環繞恆星、衛星、人造衛星等環繞行星；細規模星系、星雲、宇宙塵埃等環繞大規模星系；同埋更大規模嘅天體間環繞運動。
喺唔同嘅參考系裏面，公轉喺唔同嘅視角之下，會出現兩種公轉方向。一種係逆時針方向，一種係順時針方向。例如下面嘅圖噉，橙色波圍繞住圖中心嘅紅色波做公轉運動，左邊嘅係逆時針方向，右邊嘅係順時針方向。
公路收費站

公路收費站（英文：Tollbooth）係收費公路去收通行費而設立，道路用家喺收費站畀錢，普遍喺特大橋、國道同高速公路上搵到呢啲情況。

取代
喺21世紀，電子道路收費系統已經喺全世界取代咗之前嘅公路收費站。而自動道路收費同傳統嘅公路收費站去比，就可以慳返唔少時間同錢。
另我

另我（粵拼：ling6 ngo5 | 拉丁文：Alter Ego，粵拼：ot1 taa1 ji1 gou4）係虛構故仔入面會用到嘅一種橋段。
一個人嘅另我係指佢有一個「脫離佢原本性格嘅自己」，例如著名哥德式中篇小說《化身博士》（史上最出名嘅英文文學作品之一）就有講到噉嘅情節，提到有個人平時係個正直嘅紳士，但佢有個另我，而佢個另我係一個心理病態嘅謀殺犯。
句法演變

句法演變（Syntactic change）顧名思義係指一隻語言喺演變途中句法出現變化嘅過程。
句法成份

句法成份（粵拼：geoi3 faat3 sing4 fan6；英文：constituent）係句法學上嘅一個概念。如果將一嚿成份換做一隻屬相同詞性嘅字，意思可能會變，但句句子依然會啱文法。
一嚿成份會係分析樹當中一個單位（一句短語或者次短語）入面一隻個別嘅字或者次單位。
句法突顯

句法突顯（英文：syntax highlighting）係好多文字編輯器都有嘅功能，即係按一段字嘅特性將段字顯示做唔同色水或者唔同字款，等段字更加易睇。
句號

所謂一句，傳統上，喺中文係指意思完整，但係喺英文係指文法上嘅句子完整。所以中文嘅句號往往並唔對應英文嘅句號。
另類醫學

另類醫學（粵拼：ling6 leoi6 ji1 hok6，英文：Alternative medicine）又叫替代醫學，係指啲聲稱可以醫到人，但就冇乜科學根據嘅醫學方法，例子有順勢療法同針灸等等。
叩頭

叩頭係東亞一種傳統儀式同禮節，又寫做磕頭，響日本叫做土下座。行呢種儀式嘅人雙膝跪地，用頭敲地，表示高度嘅忠誠同尊敬。這種儀式本來用於人類對神佛，或者犯錯嘅時候道歉，去到清代演變做下屬對長官，尤其係大臣對君主的禮儀。
受孔子孝順嘅主張影響，仔女有時要向父母叩頭，比如響傳統中式婚禮，新人會向父母叩頭。而學生亦都會向老師叩頭，響台灣仍然有保留叩頭拜師或者謝師禮嘅學校。
另類搖滾

另類搖滾係搖滾樂嘅一個類型，1970年代尾開始喺美國同英國興起，並曾經喺1990年代風行一時。
尚食

尚食係古代中國、朝鮮同越南嘅官職，負責供奉君主嘅膳食。當中中國由秦代到明代都設有尚食一職，到清代畀內務府御茶膳房取代咗。
尚絅大學短期大學部

尚絅大學短期大學部（日文：尚絅大学短期大学部，讀音：しょうけいだいがくたんきだいがくぶ，簡稱「尚絅短大」）係日本第一間私立短期大學，響日本熊本縣熊本市中央區，係日本嘅女子短期大學之一。

歷史
尚絅大學短期大學部喺1888年創立，最先嘅校名係濟濟黌附屬女學校（済々黌附属女学校），1952年熊本女子短期大學。
1975年改名做尚絅短期大學，2006年再改名做尚絅大學短期大學部。

校區
尚絅大學短期大學部有九品寺校區（熊本縣熊本市中央區九品寺2丁目6-78）、榆木校區（熊本市北區榆木6丁目5-1）。

學科
尚絅大學短期大學部有總合生活學科、食物營養學科、幼兒教育學科。
尚賢居

尚賢居（英文：CentrePoint）係香港一棟私家樓，嚮上環士丹頓街72號，27層，124伙；左近有聚賢居，東邊近中環SOHO。前面有香港三級歷史建築前荷李活已婚警察宿舍（中央書院舊址）。負責起嘅係恒基地產，2012年初起好。
樓花嚮2006年11月曾經預售，遇上問題，只得3伙標準住宅單位賣出，平均呎價1萬港紙。

事
2005年，因為城市規劃委員會將個地盤加入市區重建局士丹頓街/永利街重建項目，恒地提出上訴，要求尚賢居地皮剔出綜合發展區範圍，官司影響2006年11月樓花銷售。當時恒基地產提供5年樓花期優惠，均價10,020元，付款係首期0.5%，入伙時交尾數。2007年上訴庭判恒基地產上訴得直。
尚米修耶爾

尚米修耶爾（法文：Jean-Michel Jarre，1948年8月24號—）係法國電子音樂家，1969年出道，曾經創咗最多現場觀眾聽佢嘅音樂會嘅紀錄。
尚貝里

尚貝里（法文：Chambéry）係法國一城，薩華嘅省會，人口有6萬。
尚連奴

尚連奴（粵拼：soeng6 lin4 nou4，Jean Reno，1948年7月30號—）係法國一個男演員，喺摩洛哥卡薩布蘭卡出世，17歲移居法國。
尚羚

尚羚（Sherine Wong，原名黃淑玲）係1998年度馬來西亞環球小姐冠軍，跟住去香港參加2004年度亞洲小姐競選（呂晶晶做冠軍嗰屆）又攞「最上鏡小姐獎」同「最完美肌膚獎」，當選後因為亞洲電視規定參選佳麗18個月唔可以同遞異啲公司簽約，於是返咗馬來西亞一排，幫屋企人手打理餐廳生意。2007年回流香港做模特兒同歌手，亦拍過廣告、電影同電視劇。2014年簽約DJ Tommy旗下公司做組合農夫嘅師妹，被銳意打造成爵士樂天后。
拍拖三年後，黃淑玲喺2016年1月同RubberBand成員馮庭正（阿正）結婚。
尚雷諾亞

尚雷諾亞（Jean Renoir，1894年9月15號—1979年2月12號）係20世紀法國導演，出名作品包括電影《大幻滅》、《遊戲規則》。
利通廣場

利通廣場（粵拼：lei6 tung1 gwong2 coeng4，英文：Leatop Plaza）係中國廣東省廣州市嘅其中一棟摩天大樓。喺天河區珠江新城，黃埔大道西同珠江大道嘅交界西南邊。

負責方
呢間大廈係由美國建築師——希末·仁同10幾間專業設計機構一齊嚟負責設計，廣東交通集團嘅子公司——廣州利通職業有限公司嚟負責開發同營運，一共丼咗廿幾億蚊人民幣嚟起呢棟大廈。

逳手同落成時間
利通廣場喺2007年9月28號開始逳手起，2010年7月28號封頂，到咗2012年7月3號起好重開放埋。
利達新邨

利達新邨響澳門半島花地瑪堂區台山中街、亞馬喇土腰、台山新街同巴波沙大馬路，係屬於房屋局嘅經濟房屋。

意外
2014年1月19號晚黑八點幾，利達新邨第二座六樓一個單位發現一具男屍。司警員到場了解得知，死者個仔聯同死者朋友響八點幾去到單位到，個仔用鎖匙開鐵閘同木門，入去單位入面，發現單位傳出臭味，兩個人立即離開單位重關埋鐵閘，打電話報警。消防員之後接報到場協助，響單位間房發現一具腐爛咗男性屍體瞓咗響地下，通知司警到場。經過初步調查，話死者姓梁，男性，三十九歲，澳門人，死者前妻話過，死者響2000年曾經患過肺結核病，但係已經好返；響單位入面冇明顯打鬥同搜掠痕跡，屍體表面亦冇發現任何刑事暴力傷痕，屍體佈滿蛆蟲，皮膚發黑同表皮脫落，估計死咗十幾日。
利銘澤堂

利銘澤堂（英文：R. C. Lee Hall）係香港大學13間住宿舍堂之一，喺薄扶林沙宣道6A，1992年開辦，個名係紀念企業家利希慎個仔利銘澤。
利通區

利通區係中國寧夏吳忠一個區，總面積1107平方公里，人口38萬。
去年煙花特別多

《去年煙花特別多》（英文：The Longest Summer）係香港導演陳果自編自導電影，用香港主權移交嘅華籍英兵做背景，1998年上畫。片名係指1997年特別多煙花放，一共有6次。
去共化

去共化係前共產國家鏟除共產主義嘅象徵嘅過程，可以屬於“政治清洗”。雖然呢個詞喺冷戰期間都有用過，但係大多數都係用嚟代表東方集團國家喺東歐劇變之後民主化嘅過程。
雖然呢個過程喺每一個國家都唔一樣，但係喺唔少國家，去共化一般都會包括禁一啲共產主義象徵，特別係鐮刀錘頭。
去殖民化

去殖民化（英文：decolonization）又叫做非殖民化，係指去除同殖民有關嘅嘢，原指一個殖民地尋求獨立於殖民國嘅過程；但係近年，喺一啲國家，去殖化可以指第種過程，例如同被殖民嘅原住民和解，但係又唔涉及原住民獨立。不過無論係邊種，去殖民化都係一個相當複雜、漫長，而且又麻煩又難搞嘅過程，唔係簡單咁將舊有制度推倒重來就可以。
喺去殖民化嘅過程裡面，好多時係相當暴力嘅，尤其係一啲喺去殖民化嘅過程中出現咗民族主義情緒，而呢啲情緒又俾政客利用咗，喺度煽動殖民地居民作出叛亂嘅行動，結果越玩越死，甚至好似剛果咁從唔公平嘅殖民統治變成更慘既獨裁者統治。
其中一個唔涉及獨立嘅去殖民化例子係加拿大；喺嗰度，去殖民化係指根據真相與和解委員會嘅最終報告同加拿大原住民和解，份報告喺2015年已經出咗，但係7年之後，入面嘅94個建議只係做咗13項，即係做咗唔夠一成半。
去極化

去極化（depolarization）喺生物學上係指「一粒細胞內部起改變，引致粒細胞嘅電荷分佈起變化，令細胞內部嘅電荷變得冇咁負。」
去極度

去極度，星嘅緯度，夾埋入宿度之經度，就知所在。去極度，以天球北極計，離幾多度。北極〇度，南極一百八十度。北天就九十度以內，南天就九十度以外，而赤道就正正九十度。
去中國化

去中國化（英文：de-sinicization），亦叫做去中化，係指一啲曾經受到中國既政治同埋文化影響，或者一啲曾經中國化既國家，出現咗排除中國政治影響力，排除中華文化既主導地位，重新建立本土文化認同既運動。
朝鮮係最早出現去中國化既國家，目的係去除日本統治期間強制使用既日本漢字，作為去殖民化所採取既民族主義行為。1945年金日成更發出指示，要求朝鮮共產黨（朝鮮勞動黨既前身）喺黨內出版既所有印刷品唔準用漢字。其實朝鮮既去中國化一啲都唔容易，佢哋用咗兩年先至可以喺1947年將《勞動新聞》既部分版面用朝鮮文印刷。要去到四年後既1949年，先至達成徹底去中國化既目標，結束朝漢兩文混用既時代。
而正式用去中國化呢個詞，係喺1980年代既台灣本土化運動，目的係對抗國民黨政府所推行既「中國中心」政策，同埋恢復台灣既本土文化（台灣叫做「在地文化」）、習慣、風俗同埋生活樣式。
而近年既去中國化則主要表現喺全球供應鏈上既去中國化，最初既目的係減少武漢肺炎疫情對全球供應鏈穩定性既影響，但係後來就變成咗抑制中國大陸不平等競爭既反制措施。
升旗

升旗，又叫升旗儀式，係儀式一種，通常係國、機構、家族等，將自己嘅旗升起，以示所在，向人展示。或者會友好嘅旗升起，以示友好。戰事中，在敵方領土上升旗，表示佔領。
升旗法有扯旗，亦有掛旗。
升旗山

升旗山（馬來話：Bukit Bendera），又叫檳榔山（英文：Penang Hill），喺檳島中部，主峰係西方山（Western Hill），海拔833米（2,733英尺），係檳城最高點。
其中海拔735米（2,411英尺）嘅旗山（Flagstaff Hill）係升旗山群峰之中開發最多嘅山峰，亦係當地居民同遊客嘅避暑勝地。由於之前英國高官別墅大多數都喺呢度，山下嘅士兵利用旗語傳遞重要訊息，升旗山因而得名。
升旗山山頂氣候涼爽宜人(20°c至27°c，大約低過喬治城5°c)，係檳城出名嘅旅遊勝地。除咗行上山之外，亦可以搭纜車上山。升旗山纜車（英文：Penang Hill Railway）喺1922年起，係為咗方便當時英國人上山度假而起。山上面仲保留咗好多殖民地時期度假別墅，依然已經開放畀遊客住宿。登山可眺望檳威海峽同威省景色。山頂上面有一座好靚嘅高地花園，以種植熱帶植物同花卉為主，係遊客賞心悅目嘅理想場所。
昔日升旗山纜車（依家已經改用新纜車）
升旗山䌫車
升旗易得道

升旗易得道／升旗易日報／升旗易新聞集團（英文：Tuesday Road／Tuesday Road Daily）係個於2016年2月創辦嘅網上傳媒機構；揸拂人係蔡明達（英文：Choi Ming Da；暱稱：Tony Choi；出生：1977年5月）傍霍嘉誌（英文：Fok Ka Chi；暱稱：Johnny Fok、John Connor；出生：1981年8月）；從前喺香港打躉，家陣駐紮喺英國；經YouTube傍Patreon提供廣東話口述時事評論節目——多數政治色彩濃厚。「升旗易得道」取自「星期二」傍「義德道」嘅諧音，後者有諷刺黃毓民之意味；起初用作香港花生一個於禮拜二首播之節目嘅名，渠自成一派之後又有好多集同時經謎米香港發佈。

其他
霍嘉誌傍蔡明達亦有份經營三間位於英國黑池嘅酒店（Ashgill Hotel、Kings Court Hotel傍Come-ye-in）。
英國廣播公司於2022年派過人去專訪上述生意嘅負責人及住客。按常理計，與其內容匹配嘅語言係中文傍英文，不過出乎意料，渠只用西班牙文報導。升旗易得道話相信恁係由於中共作祟。
霍嘉誌傍蔡明達都係香港議會選舉籌備委員會嘅成員，亦頻頻為其宣傳。

俾香港親中派指摘及控告
2019年12月，何柱國狀告霍嘉誌，指摘升旗易得道2019年12月3號嘅節目誹謗。
2021年11月22號，劉業強狀告升旗易得道2021年11月10號嘅節目誹謗。
2021年12月10號，東方傳媒機構指摘升旗易得道2021年12月9號嘅節目侵犯版權。

俾YouTube政治打壓
升旗易得道嘅頻道由2021年1月28號起經常出問題，有時部份頻道被禁止操作一排，有時新影片被大量「黃標」，尐畀出嘅所謂處罰理由往往無釐頭尻，又唔回覆申訴，每次有冒充渠等傍老翻其作品嘅頻道出現，系統都會放任好耐，先至收拾……各種打擊加埋，搞到廣告費分賬少徂好多。升旗易得道推斷爾尐係中共或親中共勢力嘅政治打壓手段，並經調查得知，操刀者係某間代理YouTube工序嘅星加坡公司，而估計對方由於權力有限，無本事將渠嘅頻道永久封鎖，惟有耐唔耐搞下小動作，亦因此可以靠開多過一條頻道，來稍為減少傷害。爾類麻煩至今仍會斷續出現，有時好嚴重，有時頗輕微。

俾謎米香港呼籲收拾
升旗易得道對政府強制打疫苗嘅態度一直都係反對，喺2022年2月7號，蕭若元喺謎米香港節目《蕭氏新聞台》當中表示，要動員觀眾，舉報「反疫苗」YouTube頻道片，直至佢哋全部落架，Tony Choi之後喺節目入邊回應，話唔會向蕭若元屈服，仲希望觀眾取消訂閱謎米香港。

簡介
升旗易得道曾經長期磅水，協助勇武派抗爭者曾志健、馮清華、王愷銘傍黃竣賢匿埋，亦試過搭路，嘗試引領其逃離香港，不過渠等落網收場。有一個香港政府部門、五檔香港傳播媒界、一檔澳門傳播媒界傍一個香港政治組織，以獨家內容猛烈抨擊升旗易得道，話渠食人血饅頭，為徂賺錢而害到啱啱提到嗰四個人好慘；升旗易得道對此一一否認，亦落力還擊，話對方嫁禍傍陷害；一時之間有無數真假難辨嘅相互指控湧現。

2022年7月14號
香港警務署國家安全處高級警司李桂華宣佈：嚮2022年7月13號，上述四人啟程，打算上快艇着草去台灣，喺香港陸地俾香港警察捉咗，喺之前打點其衣食住行嘅葉豪亦被拉埋；《大公報》早過渠些少，報導徂其中一部份。《香港01》話得知差人為此案查緊升旗易得道。

2022年7月15號
《文匯報》披露嗰四個後生仔之前嘅藏身處所之大廈名。升旗易得道聲稱以前試過秘密恁使錢，安排各人上貨輪潛逃，不過因成行前走漏風聲而取消，至於導致落網嗰趟行程就同渠哋無關。

2022年7月16號
升旗易得道點名Harrison Chan（英文花名）／陳世德（中文真名）／肥仔德（中文花名）傍Nicholas Chan（英文花名）／陳宇軒（中文真名讀音），話渠等先至係壞蛋，行惡時利用嘅渠道包括Telegram 「channel」「🛂探子限定group🛂」。

2022年7月19號傍2022年7月20號
以下三方開始公開譴責升旗易得道：大肥看天下大力指摘升旗易得道，並公開兩段分別出自葉豪傍蔡明達嘅錄音；「探子團隊」發表聲明並公開一截蔡明達嘅銀行電子文件，鄭重反駁升旗易得道；司徒文進 CROSSBONE嘅節目有嘉賓Sandy（英文花名）／佐敦姨姨（中文花名）出聲，講咗唔少嘢，嚴辭斥責升旗易得道。渠等喺跟着嗰幾日同升旗易得道持續互咬，一路有新料爆，均指對方作惡多端，內容亦唔局限於上述之案件。

2022年7月22號
升旗易得道宣稱渠等營運用，設喺香港嘅銀行戶口被凍結徂。

2022年7月24號
《東周刊》刊登徂篇文，講述若干靠明查暗訪得來嘅內容，亦極力批評升旗易得道。

2022年7月26號傍2022年7月31號
蔡明達經Facebook公開自己嘅廿四張銀行手機應用程式嘅截圖傍兩張紙質銀行文件嘅相，話相信葉豪（中文真名）、余日照（中文真名）傍Hebe（英文花名）都有做衰嘢。《東周刊》對於蔡明達傍霍嘉誌嘅採訪材料，經該雜誌傍升旗易得道分別公開，有段曾志健、馮清華、王愷銘傍黃竣賢自拍嘅影片亦然。

簡介
以下只列出長期與之公開互動者。
升學面試

升學面試係自行分配學位，學生去想入去讀嗰間學校度面試，係學校決定收學生嘅其中一個階段，除咗學生嘅成績之外，學校亦會根據學生面試嘅表現，決定收學生入去讀或可以進入下一個收生階段。面試嘅形式有好多種，但係主要目的都係要考核考生嘅學科知識、個人能力、禮貌品德等。

面試目的
喺短時間之內考核考生嘅綜合質素（表達能力、應對能力、個性、基本能力等）。
了解考生對呢間學校嘅認識、興趣同入讀嘅誠意。
考核同學嘅應對能力同埋說話技巧。
俾考生能夠認識學校嘅課程內容、前景同教學環境。
了解考生對日常事物嘅分析能力，對時事嘅認知。
評估考生對入讀呢間學校嘅誠意。

幼稚園面試
幼稚園面試形式，通常都係以下幾種：
每個細路由1位家長陪，分成4至5個人小組，細路自己揀玩具，老師透過觀察親子互動畀分。
以家庭為單位，分成3至4組喺課室自由活動，老師觀察細路同家長。
老師帶領親子律動操，觀察面試家庭嘅親子關係。
家長一齊陪同面試，一至兩個老師對一個家庭，透過面談形式了解細路嘅成長背景同家長嘅期望。
家長陪同細路面見校長，透過面談，畀家長了解學校嘅教學目標同教育理念，方便日後家長同學校合作能夠配合得更好。
細路以小組形式面見考官，家長唔可以陪同。老師會以遊戲室玩具做道具，觀察小朋友喺玩嘅過程裏面自然流露嘅行為舉止，亦會透過同小朋友傾偈，觀察佢哋對陌生人嘅反應。
家長唔可以陪，4至5個細路一組，由2-3名老師面試。細路會帶到唔同嘅遊戲角，一邊玩玩具一邊同老師傾偈，話題多數係圍繞日常生活。
以講座形式畀家長了解學校，細路就喺遊戲室自由活動，老師喺旁邊觀察；再由老師帶領家長同細路進行親子遊戲；最後由校長同主任同家長個別面談，了解佢哋嘅管教方式同期望。
常見問題：
你叫咩名？
你幾多歲？
你係男仔定女仔？
今日邊個陪你來呢度？
你今日搭乜嘢交通工具來呢度？
畀佢睇一啲日常物品，例如杯、牙刷、筷子等，問佢呢啲物品嘅用途或請佢示範點用。

小學面試
小學面試嘅形式每間學校都唔同，目的都係為咗了解小朋友嘅語文能力、基礎知識、自理能力等。例如有小組活動：同其他小朋友一齊玩玩具、一齊做手工等，老師觀察佢哋嘅行為、禮貌、合群性等。個別面談：老師會問小朋友一啲問題，由小朋友作答。
常見問題：
你叫咩名？今年幾多歲？
你有冇兄弟姊妹？佢哋喺邊度讀書？
你爸爸媽媽叫咩名？佢哋做乜嘢工作？
你住喺邊區？
你鍾意歡咩顏色 / 食物 / 科目 / 動物 / 運動？
放假嗰陣通常你會做啲乜？
放假嗰陣你爸爸媽媽通常會同你去邊度？
今日邊個陪你來面試？
請隨便唱一首歌或講一個故事。

中學面試
中學面試會以個人或小組形式進行，個人面試：由一個或幾個主考官向一位同學發問。小組討論：主考官會出一條題目畀幾位同學討論，目的係測試同學嘅應對技巧、思考能力、領導才能、應變能力等特質。
常見問題：
請介紹一下你自己。（限時1-2分鐘）
你點解想入讀呢間學校？
你最鍾意或者最唔鍾意邊科？點解？
你有乜嘢興趣同埋嗜好？
你有參加邊啲課外活動？
喺你小學嘅學校生活裏面，邊樣係你最難忘嘅經歷？
你認為自己有邊啲優點同缺點？
你得閒嗰陣會做啲乜？
你對將來有咩期望？
你將來想投身乜嘢行業？

大專/大學面試
大專或大學每個學系嘅面試時間同形式都有唔同，大部份面試都會先畀同學1-2分鐘自我介紹，然後再進入其他環節，最後亦會畀時間同學自由發問有關學科嘅問題。
常見問題：
請介紹一下你自己。（限時1-2分鐘）
點解報讀呢科？點解唔將呢個學系放喺第一志願？
你有邊啲課餘活動同嗜好？咁多活動裏面你最鍾意同維持得最耐嘅係邊樣？有乜好處？
有冇擔心畢業之後嘅前途？
將來嘅工作目標係乜嘢？
點解選擇呢間大學？你認為讀大學嘅目的係為乜？
專科課程想專注邊啲科目？
性格測試：以遊戲解讀個人性格取向。
最近邊樣新聞你最有興趣？請提出你嘅意見。
你有咩問題想問我哋？
央吉瑪

央吉瑪（1986年5月3號—；本名次仁央吉），係中國女歌手。佢喺中國傳媒大學表演系畢業。佢喺《中國夢之聲》第一季最後攞到全國年度亞軍。2016年4月發行專輯《娑婆吟嘆：蓮花秘境》。
夫妻肺片

夫妻肺片，原名叫夫妻廢片，係一味起源自四川嘅菜式，用到各種牛雜鹵煮切薄片，再淋上用花椒整嘅醬汁。「廢片」本嚟指牛廢棄出嚟嘅內臟，因為個名負面，所以就寫成諧音「肺片」，但唔一定用到牛肺。
夫雷赫納爾

夫雷赫納爾（Fregenal de la Sierra）係西班牙易斯特里馬杜拉一座城鎮，人口約莫有5千。
夫妻的秘密

《夫妻的秘密》係喺1962年嘅一部粵語喜劇，由莫康時執導，胡楓、丁瑩主演。

情節
夫妻的秘密係講三對夫婦嘅婚姻故事：周家璧同李玉蘭係一對新婚夫婦；胡生同胡太就結咗婚六、七年，胡彬有七年之癢；秦生兩夫婦已婚十幾廿年。故事中，有丈夫懷疑太太嘅上司心懷不軌、有太太為咗份工隱瞞已婚、有丈夫包二奶仲有埋私生子。 最後，好似當時其他嘅粵語長片一樣，三對夫妻同場真相大白 ....
夫差

夫差（粵拼：fu4 caai1，—前473年）係春秋時期吳國第25任君主，亦係末代君主，前495年到前473年在位。佢初頭為報殺父嘅仇，成功打贏越國，俘虜咗越王勾踐，不過最後決定放佢一馬。但係夫差太睇小勾踐嘅復原能力，亦逼死咗忠臣伍子胥，結果勾踐經過十幾年臥薪嘗膽之後，終於搵到機會打吳國，最後打到吳國滅亡，夫差走去自殺。
夫姓

冠夫姓：將自己老公個姓放響自己個姓前面，喺香港同臺灣都有呢種習俗，多數都係官員（例：林鄭月娥、葉劉淑儀）或者有錢人嘅老婆（例：李徐子淇、查史美倫）。不過隨住時代變遷，社會講求男女平等，冠夫姓嘅習俗已經越嚟越少見。
從夫姓：將自己老公個姓取代自己個姓，喺歐美地區好常見。
前500年代

前500年代係指前509年去到前500年之間嗰十年嘅年代。
吳婉秋

吳婉秋，香港親中派民主建港協進聯盟政治人物，曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
吳婉芳

吳婉芳（英文：May Ng，1967年10月20號—）係香港女歌手，1986年度香港小姐競選嘅亞軍同最上鏡小姐。佢喺1990年同1991年出過唱碟。
吳妍書

吳妍書，係大韓民國嘅一個女藝人同埋歌手。
吳天顯

吳天顯（粵拼：ng4 tin1 hin2；1791年4月8號—1866年7月18號），字健彰（gin6 zoeng1），號道甫（dou6 fu2），廣東香山翠微人，大清官員，做過江蘇蘇松太兵備道、上海道台等。
吳奇壎

吳奇壎係東華三院學務總主任，有時會代表東華三院嘅教育工作會見傳媒，亦因為東華三院旗下多間學校入面嘅校園欺凌事件，而得到傳媒一啲嘅關注。佢1966年喺創與興書院幼稚園部畢業。

教育生涯
佢曾經做過佛教善德英文中學嘅校長，亦做過香港中文大學校友校長會第一屆主席。喺佛教善德英文中學離任之後，佢喺2004年去咗林大輝中學做校長，直至2011年離任。

政治立場同爭議
佢係香港親中派支持者，曾經公開讚賞備受假新聞爭議嘅《大公報》。

處理東華三院旗下學校校內投訴而備受爭議
2019年，東華三院李東海小學教師林麗棠喺校內墮樓身亡，引起唔少社會關注，有唔少報導提及林麗棠當時收到校長羅婉儀嘅欺凌。林麗棠生前曾經向東華三院總部投訴，但吳奇壎嘅下屬就接見林麗棠前後均有致電羅婉儀，而林麗棠並唔係唯一一個被校長欺凌嘅老師。事後，吳奇壎承認投訴制度唔健全，自己未有意識問題嚴重。雖然事後東華三院有所跟進，但就有評論認為，呢啲都係以林麗棠嘅性命換返嚟。

製作被指抹黑香港社運人士教材
東華三院喺2020年底推出《國安教育參考資源套》，由吳奇壎做顧問，一面倒緊隨官方嘅說法，話2019－2020年反修例運動等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。有學者就批評，分裂國家、顛覆政權、進行恐怖活動等指控，根本毫無證據，反而國安法成為咗當權者鎮壓人民權利嘅工具，而呢套教材內容就好偏頗。
利高頓舞

利高頓舞（法文：Rigaudon / Rigadon）係巴洛克舞蹈嘅一種，雙拍子，一對對男女噉嚟跳，一路跳一路向上輕微彈跳，音樂上似布尼舞曲但節奏簡單啲（啲樂句重複性高）。
刪失

刪失（粵拼：saan1 sat1；英文：censoring）喺統計學上係指一個想量度嘅數值「淨係局部噉知佢數值」嘅情況。

概論
睇埋：量度
想像家陣研究者想研究肝癌病人生存到幾耐，佢搵咗班病人返嚟，响跟住嗰一年之間跟進佢哋嘅病情，但可能嗰隻肝癌致命性唔係咁高，有好多病人過咗一年之後都未死，而且有啲仲好返，噉即係話有一部份病人嘅死亡時間係「不詳」。
例如想像下圖：下圖 X 軸做時間 Y 軸病人；病人有 5 位，頭嗰 4 位响研究結束前死咗（times to failure），但最後嗰位去到研究做完（Termination）嗰陣都仲未死。
數學化啲噉講，上述嘅刪失情況可以噉諗：想像  係個隨機變數，表示「距離死亡仲有幾耐」，而  係個隨機變數，表示「距離引致刪失嗰件事件（份研究結束）仲有幾耐」，研究者觀察得到嗰個時間數值  實際上係
而研究者亦都觀察到刪失指標（censoring indicator；）
嘅數值一係 1 一係 0，表示「有冇刪失發生」呢樣資訊。

分類
刪失仲可以進一步分做幾種，
右刪失：淨係知個數值大過某個數（例如「終結事件發生時間不明」）；
左刪失：淨係知個數值細過某個數。
刮刮咭

刮刮咭，又寫做刮刮卡，係種抽獎用嘅咭，卡上面預先寫咗中獎資訊，用灰色嘅塗層遮住，刮走咗就知道中唔中到獎同埋中咩獎。
利雅華

利雅華（英文：Andrea Leadsom，又譯李德森、黎瑟姆，1963年5月13號—）係英國政治人，英國保守黨員，2015年至2016年做能源與氣候變化大臣。
渠喺2016年英國脫離歐盟公投當中因為高調支持英國脫歐而為人熟悉。脫歐陣營喺公投贏咗同英國首相卡梅倫宣佈辭職後，利雅華同另外四人表態角逐保守黨黨魁。喺第二輪黨魁選舉，佢獲得84名保守黨國會議員支持，而另一原代表留歐陣營嘅內政大臣文翠珊就獲得199名黨內議員支持。兩人進入最後一輪投票，由全國保守黨黨員揀其中一個出任黨魁，去接替卡梅倫做首相。利雅華最終喺7月11號宣佈退出選戰，並表示文翠珊更適合領導國家。2016年7月14號，佢喺文翠珊拜相後獲任命為環境食物及鄉郊事務大臣（英文：Secretary of State for Environment, Food and Rural Affairs）。
2017年6月嘅內閣改組當中調任下議院領袖兼樞密院議長，到2019年5月因爲不滿文翠珊最新嘅脱歐方案「已經唔係脱歐」而宣布唔撈。
利馬索

利馬索（希臘文：Λεμεσός；土耳其文：Limasol）係塞浦路斯第二大城市，2004年嗰陣人口有201,257人。
利馬

利馬（西班牙文：Lima），南美洲國家秘魯嘅首都，又叫王者之城。佢位於秘魯西海岸線嘅中央，西面係太平洋，同海港卡亞俄組成利馬都會區。
利馬喺1535年1月18日由西班牙殖民者法蘭西斯克·皮澤洛建立，係秘魯嘅西班牙文化重地，著名嘅天主教建築包括16世紀嘅大教堂同埋聖・馬可仕全國大學。喺1500年代同1600年代，秘魯係西班牙語美洲僅次於波哥大同墨西哥城嘅經濟、文化重心。

名嘅來源
殖民者改利馬個名做Ciudad de los Reyes，意思係王者之城，因為呢個城奠基日喺1月6號（主顯節期間）。 不過，利馬（Lima）呢個當地名留傳落嚟，佢嘅來源做咗一個謎，有人話佢來自艾馬拉話嘅lima–limaq（即係黃花），亦都有人話佢來自蓋丘亞話嘅rimaq（講嘢），古讀音係IPA：['li-ma:]。現存最古老嘅西班牙文秘魯地圖，呢個城被同時標示做Lima同埋Ciudad de los Reyes。
喺清末，利馬有好多來自中國同日本嘅東亞移民。喺呢尐移民入面，有尐叫利馬做「黑鬼埠」。

史
利馬
1746年，利馬遭遇大地震，有相當多建築毀壞。
1997年4月22號，利馬因為日本大使館人質事件而成為國際焦點。呢件事僵持咗一百二十六日，政府部隊最後成功救出咗七十一個人質（有一個人質喺大髀中咗流彈之後，心臟病發而死），亦都擊斃咗十六個遊擊隊成員。

人口
近年來人口增加快速，1995年統計人口大約有612萬人，2000年嗰陣達到750萬人。氣候潮濕，氣溫宜人，夏天溫度好少超過31度，冬天就好少低過13度。

氣候同環境
利馬夏天溫度好少超過29度，冬天就好少低過12度，同開羅並列做世界上雨量最少嘅首都。雖然緯度低，但受到秘魯涼流影響並唔酷熱，易起霧少雨，同其他熱帶沙漠氣候嘅城市好唔同。
目前利馬嘅空氣污染好嚴重，所以喺度強制執行汽機車嘅廢氣排放檢查同埋推廣用電動車。

經濟
利馬城嘅工業包括有紡織、紙、油同埋嘢食。主要機場係豪爾赫·查維茲國際機場。

文化
利馬市政府廣場
利馬古城區係聯合國世界遺產之一。喺呢個古城區包括咗好大嘅聖法蘭西斯修道院地下墓穴（Convento de San Francisco），同埋裝飾嘅五顏六色嘅中央廣場（Plaza de Armas）、聖馬路丁廣場（Plaza de San Martin）同埋大教堂（Catedral）。
山西廣播電視台

佢喺1978年8月1號成立，2004年11月1號同埋山西廣播電視報社、山西人民廣播電台合併。